P r e d k l a d a c i a   s p r á v a

	Na pozvanie predsedu vlády Švédskeho kráľovstva Grana Perssona uskutočnil dňa 12. februára 2001 pracovnú návštevu Švédskeho kráľovstva predseda vlády Slovenskej republiky Mikuláš Dzurinda. Členmi delegácie bol podpredseda vlády SR pre európsku integráciu Pavol Hamžík a štátny tajomník Ministerstva zahraničných vecí SR Ján Figeľ.  
 
	 Pracovná návšteva predsedu vlády SR M. Dzurindu v ŠK bola vyvrcholením doterajších slovensko-švédskych vzťahov na úrovni exekutívy. Predmetom rokovaní predsedov vlád boli predovšetkým otázky európskej integrácie vo svetle švédskeho predsedníctva a postavenie Slovenska v tomto procese.